waring upang maputol ang pagkakamangha ng mga taong iyon sa pagkamalas sa mga batong nakita, ay itinaas ni simoun ang bandeha at inilantad ang ilalim na pinagtataguan ng sancta sanctorum . mga sisidlang balat sa rusia, na hiwahiwalay dahil sa mga halang na bulak ang siyang pumupuno sa kailalimang ang balot ay tersiopelong mangabongabo ang kulay. lahat ay nag aantay na makakikita ng mga kahangahanga. inaantay ng asawa ni sinang na makakita ng mga karbungko, mga batong nag aapoy at kumikinang sa gitna ng kadiliman. si kapitang basilio ay nasa pinto ng kabantugan; makakikita ng bagay na may katuturan, bagay na katunayan, ang katawan ng kaniyang mga laging pinangarap. ang pamuting ito sa liig ay kay cleopatra ang sabi ni simoun at maingat na kinuha ang isang kahang lapad na ang ayos ay kalahating buwan isang hiyas na hindi mahahalagahan, isang bagay na nararapat lamang ilagay sa mga museo, sa mga pamahalaang mayayaman lamang nauukol.